Gera allir út og róa á eigin bátum og frysta fisk í Búðardal Breki Bjarnason rekur fyrirtækið Sæfrost í Búðardal ásamt þeim feðgum Baldri Gíslasyni og Gísla Baldurssyni . Fyrirtækið er í gamla sláturhúsinu sem stendur niður við höfnina í Búðardal . Sláturhúsið var aflagt fyrir nokkrum árum . Nú er hægt og bítandi verið að breyta því til vinnslu sjávarfangs . Sæfrost frystir ýmsar sjávarafurðir og nýtir til þess þá frystigetu sem áður var notuð til kjötframleiðslunnar . Allir þeir sem koma að Sæfrosti eiga það sameiginlegt að vera einnig sjómenn og útgerðamenn . Það kann við fyrstu sýn að hljóma undarlega að sett sé upp fiskvinnsla í Búðardal . Þarna innst við Hvammsfjörðinn er lítil hefð fyrir fiskveiðum þó þar sé reyndar lítil bryggja og aðstaða fyrir smábáta . Atvinnulífið í Búðardal hefur tengst landbúnaðinum og þjónustu við byggðirnar í kring .